'पाकिस्तान में नहीं होगा ओलिंपिक मशाल का दीदार'  
ब्रिटेन की राजधानी लंदन में आयोजित होने वाले 2012 ओलिंपिक खेलों से पहले ओलिंपिक मशाल का दीदार पाकिस्तानी जनता नहीं कर सकती।
ब्रिटेन की राजधानी लंदन में आयोजित होने वाले 2012 ओलिंपिक खेलों से पहले ओलिंपिक मशाल का दीदार पाकिस्तानी जनता नहीं कर सकती। ओलिंपिक समिति ने सुरक्षा कारणों का हवाला देते हुए मशाल को पाकिस्तान नहीं भेजने का निर्णय किया है।   शांति, एकता और दोस्ती की प्रतीक मशाल समूचे विश्व में 8,000 पथप्रदर्शकों के हाथों से गुजरेगी लेकिन सुरक्षा कारणों की वजह से वह पाकिस्तान नहीं जाएगी।  समाचार पत्र 'एक्सप्रेस ट्रिब्यून' के मुताबिक, पाकिस्तान ओलिंपिक समिति के सचिव ने प्रतिष्ठित ओलिंपिक मशाल को पाकिस्तान नही लाए जाने की पुष्टि कर दी है।   उल्लेखनीय है कि इस मशाल का डिजाइन ईस्ट लंदन के एडवर्ड बार्बर और जय ऑर्स्गबी ने तैयार किया है। मशाल 18 मई, 2012 को यूनान से आएगी और 27 जुलाई 2012 को ओलिंपिक खेलों के उद्घाटन समारोह वाले स्टेडियम में पहुंचेगी। मशाल इस दौरान 70 दिन की यात्रा तय करेगी।